作者:劉辰翁
標題:金縷曲・賀新郎
內容:何處從頭說。但傾尊、淋漓醉墨，疏疏密密。看取兩輪東西者，也是樊籠中物。這光景、年來都別。白髮道人隆中像，笑相逢、對擁爐邊雪。又過了，上元節。紙窗旋補寒穿穴。柳黏窗、青青過雨，勸君休折。睡不成酣酒先醒，花底東風又別。夜復夜、吟魂飛越。典卻西湖東湖住，十三年不出今朝出。容易得，二三月。